
SERVICIUL PLANIFICARE SPAŢIALĂ
Nr.UR2009-003723/08.07.2009
R E F E R A T
privind aprobarea Planului Urbanistic de Detaliu „Pensiune Casa Del Sole”, str. Romulus nr. 12, Timişoara

Către Comisiile Consiliului Local al Municipiului Timişoara
Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

           Având în vedere solicitarea înregistrată cu nr. UR2009-003723/05.06.2009 cu completarile ulterioare, privind aprobarea Planului Urbanistic de Detaliu “Pensiune Casa Del Sole”, str. Romulus, nr. 12, Timişoara;


Având în vedere cerinţele Certificatului de Urbanism nr. 2995 din 30.06.2009;
Documentatia PUD „Pensiune Casa Del Sole”, strada Romulus nr. 12, Timişoara, a fost afisata pe site-ul oficial al Primariei Municipiului Timisoara incepand cu luna  iunie 2009.
Având in vedere ca s-au inregistrat obiectiuni, asa cum rezulta din Procesul Verbal anexat de la Dezbaterea publica din 16.06.2009, in conformitate cu prevederile Legii nr. 52/2003 privind transparenta decizionala in administratia publica si coroborat cu Dispozitia Primarului Municipiului Timisoara nr. 92/2007. 
Intrucat in urma dezbaterii publice, domnul Dragoi Sorin Iacob - reprezentantul SC Dragotex SRL, a obtinut declaraţiile de accept ale vecinilor direct afectaţi:  Constantinovici Draga – str. Gheorghe Doja nr. 24, Bruja Gertrude – str. Romulus nr. 16, Ghihor Sorin – Romulus 10, Atnagea Eugen – Gheorghe Doja nr. 26, Zbereanu Stefan – Gheorghe Doja nr. 28, Ilea Palaga – str. Romulus nr. 14, ap. 9, Romascu Silviu – str. Gheorghe Doja nr. 30;

Supunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic de Detaliu “Pensiune Casa Del Sole”, str. Romulus nr. 12, Timişoara.
Planul Urbanistic de Detaliu “Pensiune Casa Del Sole”, str. Romulus nr. 12, Timişoara, este elaborat de proiectantul SC ARCHITECTURE DESIGN SRL, proiect nr. 403/2008, la cererea beneficiarului SC DRAGOTEXT SRL.

Zona studiată care face obiectul acestei documentaţii, se află în zonă protejată sau de protecţie a monumentelor istorice, respectiv zone de interes deosebit pentru care s-a obţinut Avizul Consiliului Judeţean Timiş nr. 101/03.06.2009 si Avizul Comisiei Zonale a Monumentelor Istorice nr. 291/Z/04.11.2008. 

Conform PUG aprobat prin HCL 157/2002 si prelungit cu HCL 139/2007, terenul studiat este cuprins in UTR 48, in zona de protectie a monumentelor istorice, cu destinatia de zona de locuinte si functiuni complementare, in regim de P+2E. 

Terenul studiat în cadrul Planului Urbanistic de Detaliu “Pensiune Casa Del Sole”, str. Romulus nr. 12, Timişoara, este situat în intravilanul municipiului Timişoara, fiind delimitat de str. Romulus la sud si de terenuri private cu constructii, la est, vest, nord.
Prin prezentul Plan Urbanistic de Detaliu “Pensiune Casa Del Sole”, str. Romulus nr. 12, Timişoara, nu se incalca prevederile OUG nr. 114/2007 privind modificarea si completarea OUG nr. 195/2005 privind protectia mediului.
Terenul studiat, în suprafata totala de 1.668 mp, este înscris în C.F. nr. 404090 (provenita din conversia de pe hartie a CF nr. 5229), nr. top 11893-11894/1-3; 11898/2,    casa S+P si inca o casa (fost ap. 5), sera, cladire anexa, bucatarie de vara si camara de alimente, proprietatea  beneficiarului SC DRAGOTEXT SRL.
In prezent in incinta studiata si cladirile existente, functioneaza spatii de cazare, receptie,  doua terase acoperite, un restaurant, un bar in aer liber, o piscina si anexe.
Prin prezenta documentaţie se propune realizarea unui nou corp de cladire tot cu functiunea de spatii de cazare, in regim P+2E (1 single, 4 double, 4 apartamente). Astfel capacitatea finala va fi de 26 spatii de cazare pentru care se asigura 16 locuri de parcare.  
Accesul auto pentru parcajele din incinta parcelei (cu posibilitate de întoarcere pe parcelă) se va face din strada Romulus, conform avizului Comisiei de Circulaţie nr. TH2009-000326/ 29.01.2009.

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. 
Indicii propuşi prin documentaţie sunt:

POT max = 60 %

CUT max=  2,5
Regim de inaltime max. P+2E+M

H max coama = 14,50 m

H max cornisa = 10 m 

Spatii verzi de incinta min 30% 
Se vor respecta toate condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.) 
Planul Urbanistic de Detaliu “Pensiune Casa Del Sole”, str. Romulus nr. 12, Timişoara, se va integra în Planul Urbanistic General al Municipiului Timişoara şi va avea o valabilitate de 5 ani.

DIRECTOR,

Arh. Şef Emilian Sorin CIURARIU

CONSILIER 







CONSILIER,

Arh. Loredana PĂLĂLĂU





Ing. Liliana IOVAN

AVIZAT JURIDIC,

Red./Dact. L.I.
Cod FP 53-01, ver 1


